 మా అమ్మ ఏమీ జరగనట్లే యధా ప్రకారం మాట్లాడి కాఫీ గ్లాసు అందించింది. అలా తిరిగి అతను మా ఇంటికి రావడం మొదలుపెట్టాడు. కాలం గడిచేకొద్దీ అతను సుగుణను పూర్తిగా మరిచిపోయాడు. మనుషులు దూరంగా వుంటే మనసులు దగ్గర అవుతాయని అనేది శుద్ధ అబద్ధం. ఒక్కసారి లింకు తెగిపోతే తిరిగి కలుసుకోవడం దుర్లభం. ప్రేమ అయినా, అభిమానం అయినా, చివరికి సెక్స్ అయినా అంతే- మనిషి జీవితంలో శాశ్వత విలువలు ఏమీ లేవు. అలాగే శాశ్వత బంధాలు కూడా లేవు. ఉమామహేశ్వరన్ కాలక్రమేణా సుమతిని ఇష్టపడడం ప్రారంభించాడు. ఎక్కడో వున్న సుగుణను తలుచుకుంటూ గదిలో ముసుగు దన్ని పడుకోలేడు గదా. అందునా ఆ పిల్లకు పెళ్ళి అయి పోయింది. కంటికి కనిపించే సుమతిమీద మమకారం పెంచుకున్నాడు. ఆ పిల్ల క్రీగంటి చూపులకోసం తపించిపోయాడు. ఆ పిల్ల పలకరింపుల కోసం పరితపించేవాడు ఆ పిల్లమీద కోర్కెతో దహించుకుపోయేవాడు. కానీ ఇవన్నీ ఎక్స్ ప్రెస్ చేసే చొరవగానీ, ధైర్యంగానీ అతనికి లేవు. ఎదుటి వ్యక్తిని ఆకర్షించడానికి ఏ విధంగానూ ప్రయత్నించడు. మూగగా ఆరాధించడం తప్ప మరో క్వాలిటీ లేదతనికి. అందుకే ఆ పిల్ల కూడా ఇతన్ని ప్రేమించలేకపోయింది. మా ఎదురింటి మేడమీద అద్దెకు దిగిన సినిమా ప్రొడ్యూసర్ రఘుని ప్రేమించింది. అటువైపు నుంచి కూడా అదేవిధమైన రెస్పాన్స్ రావడంతో ఆ పిల్ల ఉమని పట్టించుకోవడం మానేసింది. అంతేగాకుండా మరీ సిగ్గుమాలిన పనులు చేయమని ఉమను పురమాయించేది. తన ప్రియుడికి ఉమా ద్వారానే ఉత్తరాలు పంపేది. సంకేత స్థలాలకు రమ్మని అతనికి ఉమా ద్వారానే కబురంపేది. అతను మౌనంగా సుమతికి ఎదురు చెప్పకుండా ఆ పనులు చేసేవాడు. రెండోసారి ప్రేమలో విఫలం కావడంతో అతను పూర్తిగా మారిపోయాడు. తనను ఎవరూ ప్రేమించరన్న నమ్మకానికి వచ్చేశాడు. తన జీవితం ఇలా నిస్సారంగా గడిచిపోతుందనే భయం పర్మినెంట్ గా అతని గుండెల్లో గూడుకట్టుకుంది. బతుకుపట్ల నిర్లిప్తత ఏర్పడితే జీవశ్చవం కింద లెక్క. అతనూ అలా తయారయ్యాడు. అందుకే అతనికి స్వాభిమానంగానీ, అభిజాత్యం గానీ ఏమీ లేకుండా పోయాయి. ఈ కారణం చేతనే అతను తన ప్రేయసి ప్రేమలేఖల్ని మరో వ్యక్తికి అందించగలిగాడు. వాళ్ళిద్దరూ సినిమా ధియేటర్ లో క్లోజప్ లో వుండగా భరించగలిగాడు. మనసే కాదు అతని శరీరమూ గాడి తప్పింది బాగా తగ్గిపోయాడు. నీరసం కళ్ళ కింద గీతలుగా తేలుతోంది. శక్తి అంతా హరించిపోయినట్లు బుగ్గలు సొట్టలుపడ్డాయి. తలలో అక్కడక్కడా తెల్లవెంట్రుకలు అతని ముసలి ఆలోచనల్ని బయటికి బహిర్గతం చేస్తున్నట్టు కనిపిస్తున్నాయి. ఈ సమయంలో సుమతికి కూడా పెళ్ళయిపోయింది రఘుతో. తిరుపతిలో కాపురం పెట్టింది.
                   * * * అయినా ఉమా ఇంటికి రావడం మానలేదు. చెప్పానుగదా అతనికి మరో గత్యంతరం లేదని. మెల్లగా నన్ను అభిమానించడం మొదలుపెట్టాడు. సాయంకాలం పూట బాగా అలంకరించుకుని కుర్చీలో కూర్చుని మాట్లాడుతున్న నన్ను కళ్ళు ఆర్పడం కూడా మరిచిపోయి చూసేవాడు. ఏమైనా చేయటానికి అవకాశం ఇవ్వకపోయినా అంత దగ్గర్నుంచి చూసే అవకాశం అయినా ఇచ్చినందుకు నాపట్ల ఎంతో కృతజ్ఞతలు చూపిస్తున్నట్లు తోచేది నాకు. దానికే సంతృప్తి పడే స్థితిని అతనికి గత అనుభవాలు కలిగించాయి. నన్ను తలమునకలుగ ప్రేమించే స్థాయికి వచ్చాడు. అయితే సక్సెస్ అవుతుందన్న ఆశ పూర్తిగా లేదు గనుక్ ఏ మాత్రం ప్రొసీడ్ అయ్యేవాడు కాడు. నేనూ అతనికి ఆ ఛాన్స్ యివ్వలేదు. అతనంటే జాలితప్ప ప్రేమ కలగడం లేదు, కానీ కానీ అతని కలల్ని భగ్నం చేయడం ఇష్టంలేక నేనెప్పుడూ నా మనసుని బయటపెట్టలేదు. తనమీద తనకే నమ్మకం కోల్పోయిన వ్యక్తి ఏ పనీ చేయలేడు. ఉమామహేశ్వరన్ ప్రస్తుత పరిస్థితి కూడా అదే. మా అమ్మ చెబుతుంటే సుగుణకు క్షేమ సమాచారాలు తెలిపే ఉత్తరాలు రాయడం దగ్గర్నుంచి సుమతి నెల తప్పిందని చెప్పడానికి వచ్చిన మనిషిని బస్సు ఎక్కించడం వరకు పనులు చేస్తూనే వున్నాడు. నేనూ పనులు చెబుతున్నాను. మా పెద్దక్క సుగుణకు ఎలా వళ్ళు మరిచిపోయే పనులు చేసేవాడో ఇప్పుడు నేను చెబుతుంటే కూడా అలానే చేస్తున్నాడు. ప్రేమలో విఫలం కావడం అలవాటై పోయింది అతనికి. నాకు తెలియకుండానే నేనూ సుగుణ టెక్నిక్ నే అతనిమీద ప్రయోగిస్తున్నాడు. నేను అతన్ని ప్రేమించలేదన్న విషయం అతని గ్రహింపుకి రాకుండా అప్పుడప్పుడూ కొంటెగా నవ్వడం, ఎద తగిలేటట్లు నిలబడడం, చేతుల్ని రాపాడించడం, అతను గమనించేటట్లు డ్రెస్ చేసుకోవడం ప్రారంభించాను. ఇలాంటప్పుడు అతను తమకంతో చూడడం, నా ప్రేమ కోసం, అభిమానం కోసం వెంపర్లాడడం ఏదో గమ్మత్తుగా వుంది. మనందరం ఎదుటి వ్యక్తిని పిచ్చివాడ్ని చేస్తుంటే కలిగే రాక్షసానందం ఎంతో మత్తు నిస్తోంది. మొదట మా పెద్దక్క ప్రేమకోసం, ఆ తరువాత మా రెండో అక్కకోసం, ఇప్పుడు నా కోసం అతను మా ఇంట్లో జీతం తీసుకోని పని మనిషయి పోయాడు. నేనూ తనకు దక్కనని ఓరోజు మా ఇంటికి అతిధులు రావడంతోనే స్పష్టమైపోయింది అతనికి. వచ్చిన అతిధులది మా టౌన్ కి పక్కనున్న పల్లెట్టూరే. వాళ్ళ అబ్బాయి యూనివర్శిటీలో చదువుతున్నాడు. నన్ను చూసి ఇష్టపడి నన్ను తప్ప మరెవర్నీ పెళ్ళి చేసుకోనని పట్టుపట్టడంతో విధిలేక వచ్చారు. మంచి ఒడ్డూ పొడుగుతో అందంగా వుండే నన్ను చూడడంతోనే వాళ్ళు ఇంప్రెస్ అయ్యారు. మా అమ్మ ఆనందానికి అవదుల్లేవు. ఇలా పెళ్ళివారు వచ్చి వెళ్ళారని కానీ కట్నం లేకుండా పెళ్ళి కూడా వాళ్ళే చేసుకుంటామని అన్నారనీ కాబట్టి ఒక్కసారి వచ్చి పొమ్మనీ మా అమ్మ నాన్నకు ఉత్తరం రాసింది. పాపం ఈ ఉత్తరం కూడా ఉమా తన స్వహస్తాలతోనే రాశాడు. ఒళ్ళంతా తూట్లుపొడిచిన శత్రువులు చివరకు చంపేస్తామని అన్నప్పుడు ఒక సైనికుడు ఎలా చూస్తాడో అలా చూశాడు నావైపతను. నేను చప్పున తల వంచుకున్నాను.
 maa amma emi jaraganatle yadhaa prakaaram matladi coffy glasu andinchindi. alaa tirigi atanu maa intiki ravadam modalupettaadu. kaalam gadichekoddii atanu sugunanu puurtigaa marichipoyadu. manushulu dooramgaa vunte manasulu daggara avutaayani anedi suddha abaddham. okkasari linku tegipothe tirigi kalusukovadam durlabham. prema aina, abhimanam aina, chivariki secks aina anthe- manishi jeevitamlo saashwata viluvalu emi levu. alaage saashwata bandhaalu kuudaa levu. umamaheshwaran kalakramena sumatini ishtapadadam praarambhinchaadu. ekkado vunna sugunanu taluchukuntu gadilo musugu danni padukoledu gadaa. anduna aa pillaku pelli ayi poyindi. kantiki kanipinche sumatimeeda mamakaram penchukunnaadu. aa pilla kreeganti chupulakosam tapinchipoyaadu. aa pilla palakarimpula kosam paritapinchevaadu aa pillameeda korketho dahinchukupoyevadu. cony ivannee ex press chese choravagaanii, dhairyamgaanii ataniki levu. eduti vyaktini aakarshinchadaaniki e vidhamgaanuu prayatninchadu. moogagaa aaraadhinchadam tappa maro kwality ledataniki. anduke aa pilla kuudaa itanni preminchalekapoyindi. maa edurinti medameeda addeku digina sinima producer raghuni preminchindi. atuvaipu nunchi kuudaa adevidhamaina respans raavadamtho aa pilla umani pattinchukovadam maanesindi. antegakunda mari siggumaalina panulu cheyamani umanu puramaayinchedi. tana priyudiki umaa dwarane uttaraalu pampedi. sanketha sthalaalaku rammani ataniki umaa dwarane kaburampedi. atanu mounamgaa sumatiki eduru cheppakunda aa panulu chesevadu. rendosari premalo viphalam kaavadamtho atanu puurtigaa maripoyadu. tananu evaruu premincharanna nammakaaniki vachesadu. tana jeevitam ilaa nissaaramgaa gadichipotundane bhayam perminent gaa athani gundello goodukattukundi. batukupatla nirliptata erpadithe jeevaschavam kinda lekka. athanuu alaa tayaarayyaadu. anduke ataniki swaabhimaanamgaanii, abhijaatyam gaanee emi lekunda poyayi. ee kaaranam chetane atanu tana preyasi premalekhalni maro vyaktiki andinchagaligaadu. vaalliddaruu sinima dhiyetar loo clospe loo vundagaa bharinchagaligaadu. manase kaadu athani sareeramuu gaadi tappindi baga taggipoyaadu. neerasam kalla kinda geetalugaa telutondi. sakti antaa harinchipoyinatlu buggalu sottalupaddaayi. talalo akkadakkada tellaventrukalu athani musali aalochanalni bayatiki bahirgatam chestunnattu kanipistunnaayi. ee samayamlo sumatiki kuudaa pellayipoyindi raghutho. tirupatilo kapuram pettindi.
                   * * * aina umaa intiki ravadam maanaledu. cheppaanugadaa ataniki maro gatyantaram ledani. mellagaa nannu abhimaaninchadam modalupettaadu. saayankaalam poota baga alankarinchukuni kurcheelo kuurchuni maatlaadutunna nannu kallu aarpadam kuudaa marichipoyi chusevadu. emaina cheyataniki avakaasam ivvakapoyina anta daggarnunchi chuse avakaasam aina ichinanduku napatla entho krutagnatalu chuupistunnatlu tochedi naaku. daanike santrupti pade sthitini ataniki gatha anubhavaalu kaliginchaayi. nannu talamunakaluga preminche sthaayiki vachaadu. ayithe suxes avutundanna aasha puurtigaa ledu ganuk e maatram proseed ayyevaadu kaadu. nenuu ataniki aa chans yivvaledu. atanante jaalitappa prema kalagadam ledu, cony cony athani kalalni bhagnam cheyadam ishtamleka neneppuduu naa manasuni bayatapettaledu. tanameeda tanake nammakam kolpoina vyakti e panee cheyaledu. umamaheshwaran prastuta paristhiti kuudaa adhe. maa amma chebutunte sugunaku kshema samacharalu telipe uttaraalu rayadam daggarnunchi sumati nela tappindani cheppadaaniki vachina manishini bassu ekkinchadam varaku panulu chestune vunnadu. nenuu panulu chebutunnaanu. maa peddakka sugunaku ela vallu marichipoye panulu chesevado ippudu nenu chebutunte kuudaa alaane chestunnadu. premalo viphalam kaavadam alavatai poyindi ataniki. naaku teliyakundaane nenuu suguna technic nee atanimeeda prayogistunnadu. nenu atanni preminchaledanna vishayam athani grahimpuki rakunda appudappuduu kontegaa navvadam, edha tagiletatlu nilabadadam, chetulni rapadinchadam, atanu gamaninchetatlu dress chesukovadam praarambhinchaanu. ilantappudu atanu tamakamtho chudadam, naa prema kosam, abhimanam kosam vemparladadam edho gammattugaa vundi. manandaram eduti vyaktini picchivaadni chestunte kalige rakshasanandam entho mattu nistondi. modata maa peddakka premakosam, aa taruvaata maa rendo akkakosam, ippudu naa kosam atanu maa intlo jeetam teesukoni pani manishai poyadu. nenuu tanaku dakkanani oroju maa intiki atidhulu ravadamtone spashtamaipoyindi ataniki. vachina atidhuladi maa toun ki pakkanunna palletture. vaalla abbai universitylo chaduvutunnadu. nannu chusi ishtapadi nannu tappa marevarni pelli chesukonani pattupattadamtho vidhileka vachaaru. manchi oddoo podugutho andamgaa vunde nannu chudadamtone vaallu impress ayyaru. maa amma aanandaaniki avadullevu. ilaa pellivaaru vachi vellaarani cony katnam lekunda pelli kuudaa vaalle chesukuntamani annarani kabatti okkasari vachi pommani maa amma naannaku uttaram rasindi. paapam ee uttaram kuudaa umaa tana swahastaalatone raasaadu. ollantaa thootlupodichina satruvulu chivaraku champestamani annappudu oka sainikudu ela chustado alaa chushadu naavaipatanu. nenu chappuna tala vanchukunnaanu.